স্ট্রাকচার্ড ডেটা তৈরি, পরীক্ষা এবং রিলিজ করুন | সার্চ | Google Developers
স্ট্রাকচার্ড ডেটা তৈরি, পরীক্ষা এবং রিলিজ করুন
Google আপনাকে Search Console-এর মাধ্যমে সাইটের মালিক হিসেবে নিজেকে যাচাই করার প্রস্তাব দেয়। Search Console-এ আপনি বেশ কিছু প্রয়োজনীয় ডিবাগিং এবং মনিটরিং রিপোর্ট এবং রেন্ডারিং, উপলভ্যতা ও স্ট্রাকচার্ড ডেটা ইন্ডেক্সিং পরীক্ষা করার টুল পাবেন।
নতুন স্ট্রাকচার্ড ডেটার পৃষ্ঠা তৈরির জন্য আমাদের প্রস্তাবিত পদ্ধতি জেনে নিন:
আপনার পৃষ্ঠা এবং ফিচারের ধরনের জন্য নির্দিষ্ট স্ট্রাকচার্ড ডেটা সংক্রান্ত নির্দেশাবলী অনুসরণ করুন। যেমন, আপনার পৃষ্ঠাটি যদি রেসিপির হয়, তাহলে আপনাকে রেসিপির টেকনিক্যাল নির্দেশাবলী অনুসরণ করতে হবে।
স্ট্রাকচার্ড ডেটা টেস্টিং টুল ব্যবহার করে আপনার কোড যাচাই করুন। কোডটি টুলে পেস্ট করে "যাচাই করুন" বোতামে ক্লিক করুন।
পরামর্শ: কয়েক ধরনের ফলাফলের ক্ষেত্রে স্ট্রাকচার্ড ডেটা টেস্টিং টুলের মাধ্যমে আপনি ডেটা থেকে পাওয়া ফলাফলের নমুনা তৈরি করে দেখতে পারেন। এগুলির ক্ষেত্রে টুলে "যাচাই করুন" বিকল্পে ক্লিক করার পরে, কোডটি যদি সঠিক হয় তাহলে আপনি একটি "প্রিভিউ দেখুন" বোতাম দেখতে পাবেন, যাতে ক্লিক করলে আপনার ডেটার ভিত্তিতে সার্চের ফলাফলের একটি নমুনা তৈরি করা হবে।
কয়েকটি পৃষ্ঠায় স্ট্রাকচার্ড ডেটা ব্যবহার করুন এবং Google সেগুলি কীভাবে দেখে তা জানতে Google-এর মতো করে টুলটি ব্যবহার করুন। Google যেন পৃষ্ঠাগুলি অ্যাক্সেস করতে পারে এবং সেগুলি যেন robots, noindex অথবা লগ-ইনের ব্যবস্থার মাধ্যমে ব্লক করা না থাকে। পৃষ্ঠাটি ঠিক আছে বলে মনে হলে টুলটির মাধ্যমে সেটি ইন্ডেক্স করার অনুরোধ জানান। স্থানীয় সার্ভারে হোস্ট করা বা ফায়ারওয়ালের মাধ্যমে আড়াল করা কোনও পৃষ্ঠা কীভাবে পরীক্ষা করা যায়, এখানে ক্লিক করে তা জানুন।
Google পৃষ্ঠাটি ইন্ডেক্স করার পরে, কোনও সমস্যা আছে কিনা এবং ডেটা সঠিকভাবে প্রসেস করা যাচ্ছে কিনা তা জানতে Search Console-এর রিচ কার্ড রিপোর্ট (যাতে কয়েক ধরনের স্ট্রাকচার্ড ডেটার তথ্য ধরা পড়ে) অথবা স্ট্রাকচার্ড ডেটা রিপোর্ট ব্যবহার করুন। আদর্শ পরিস্থিতিতে, বিশিষ্ট ফলাফল (যা আগে রিচ কার্ড নামে পরিচিত ছিল) অথবা স্ট্রাকচার্ড ডেটার ধরনের সংখ্যা বেড়ে যাওয়া উচিত কিন্তু তাতে সমস্যার সংখ্যা একই রয়ে যাওয়ার কথা।
আপনার স্ট্রাকচার্ড ডেটা ক্রল করে যদি কোনও সমস্যা খুঁজে না পাওয়া যায়, তাহলে সাইটম্যাপ আপডেট করুন, যাতে Google আপনার পৃষ্ঠাগুলি নিয়মিত ক্রল করতে পারে।
যদি স্ট্রাকচার্ড ডেটাতে কোনও সমস্যা খুঁজে পান, তাহলে সেটির সমাধান করে Google-এর মতো টুলের সাহায্যে সেটি আবার পরীক্ষা করুন এবং সেটি সমস্যামুক্ত না হওয়া পর্যন্ত আবার ইন্ডেক্সিংয়ের অনুরোধ করতে থাকুন। তারপর আপনার বাকি পৃষ্ঠাগুলিতে স্ট্রাকচার্ড ডেটা যোগ করুন।
আপনার পৃষ্ঠার সমস্যার হারের উপরে নিয়মিত নজর রাখতে, বিশেষত নতুন টেমপ্লেট প্রকাশ করা এবং কোড আপডেট করার পরে রিচ কার্ড বা স্ট্রাকচার্ড ডেটা রিপোর্ট ব্যবহার করুন।
আগে থেকে থাকা পৃষ্ঠার সমস্যার সমাধান করা
Search Console-এ আপনার সাইটের যাচাইকৃত মালিক হিসেবে সাইন-আপ করুন। যদি Search Console আপনার সাইটের সমস্যার হারে কোনও উল্লেখযোগ্য পরিবর্তন লক্ষ্য করে তাহলে সেটির বিষয়ে আপনাকে ইমেল পাঠিয়ে জানিয়ে দেওয়া হতে পারে।
আপনার পৃষ্ঠায় নিয়মিত নজর রাখতে Search Console-এর রিচ কার্ড রিপোর্ট (যাতে কয়েক ধরনের স্ট্রাকচার্ড ডেটার তথ্য ধরা পড়ে) বা স্ট্রাকচার্ড ডেটা রিপোর্ট ব্যবহার করুন। সাধারণত এই সমস্ত কারণে সমস্যা হয়ে থাকে:
যদি আপনি দেখেন সমস্যার সংখ্যা বেড়ে গেছে, তাহলে হয়ত আপনার নতুন টেমপ্লেটটি কাজ করছে না বা আপনার সাইটে আগে থেকে ব্যবহার করা টেমপ্লেটে নতুন কোনও সমস্যা হয়েছে।
যদি আপনি দেখেন মোট স্ট্রাকচার্ড ডেটার পরিমাণ কমে গেছে, তাহলে ইন্ডেক্স করা স্ট্রাকচার্ড ডেটার সংখ্যা হঠাৎ কমে যাওয়ার সাথে সাথে সমস্যার সংখ্যা একইভাবে বেড়ে গেছে কিনা দেখুন। যদি তা না হয়, তাহলে আপনি হয়ত পৃষ্ঠায় স্ট্রাকচার্ড ডেটা আর এম্বেড করছেন না বা Google পৃষ্ঠাগুলি অ্যাক্সেস করতে পারছে না (হয়ত robots.txt বা noindex পৃষ্ঠাগুলিকে ব্লক করে দিয়েছে)। পৃষ্ঠাগুলি আদৌ উপলভ্য কিনা তা Google-এর মতো করে টুলের সাহায্যে দেখে নিন।
রিচ কার্ড রিপোর্টে উল্লেখ করা কোনও সমস্যার বিষয়ে বিস্তারিত পড়লে বিষয়টি আরও ভালভাবে বুঝতে পারবেন। স্ট্রাকচার্ড ডেটা রিপোর্টে কোনও নির্দিষ্ট পৃষ্ঠার বিষয়ে বিস্তারিত পড়লে স্ট্রাকচার্ড ডেটা টেস্টিং টুল-এর সাহায্যে সেই পৃষ্ঠাটি পরীক্ষা করার জন্য একটি লিঙ্ক দেখতে পাবেন।
কোড সংক্রান্ত সমস্যার সমাধান করে স্ট্রাকচার্ড ডেটা টেস্টিং টুল-এর মাধ্যমে সেটি পরীক্ষা করুন। স্থানীয় সার্ভারে হোস্ট করা বা ফায়ারওয়ালের মাধ্যমে আড়াল করা কোনও পৃষ্ঠা কীভাবে পরীক্ষা করা যায়, এখানে ক্লিক করে তা জানুন।
সমাধান করা পৃষ্ঠাটি প্রকাশ করে অপেক্ষা করুন, Google নিজের সময়সূচি অনুযায়ী সেটি আবার ক্রল করবে। মনে রাখবেন, এতে বেশ কিছু দিন সময় লাগতে পারে।
আবার ক্রল এবং ইন্ডেক্স করার জন্য পর্যাপ্ত সময় দিন! মনে রাখবেন, কোনও পৃষ্ঠা প্রকাশ করার পরে সেটি খুঁজে নিয়ে ক্রল করতে Google-এর বেশ কয়েকদিন সময় লাগে।
ম্যানুয়াল অ্যাকশন নেওয়া হয়েছে, এমন পৃষ্ঠার সমস্যার সমাধান করা
আপনার পৃষ্ঠার স্ট্রাকচার্ড ডেটার বিরুদ্ধে যদি ম্যানুয়াল অ্যাকশন নেওয়া হয়ে থাকে, তাহলে স্ট্রাকচার্ড ডেটাটি উপেক্ষা করা হবে (যদিও Google সার্চের ফলাফলে পৃষ্ঠাটি দেখা যেতে পারে)।
ম্যানুয়াল অ্যাকশন নেওয়া হলে Search Console-এ যাচাইকৃত সাইট মালিকদের ইমেলেের মাধ্যমে জানানো হয়। সাইটে কোন ম্যানুয়াল অ্যাকশন নেওয়া হয়েছে, তা আপনি Search Console-এর ম্যানুয়াল অ্যাকশন পৃষ্ঠায় গিয়ে দেখতে পারেন।
যদি আপনি Search Console-এ যাচাইকৃত সাইটের মালিক না হন, তাহলে সাইটে কোনও ম্যানুয়াল অ্যাকশন নেওয়া হয়েছে কিনা তা আপনি দেখতে পারবেন না।
কোডের সমস্যা শনাক্ত করে সেটির সমাধান করতে হলে:
আপনার সাইটের ম্যানুয়েল অ্যাকশন পৃষ্ঠায় যান।
সাইট জুড়ে মিল এবং আংশিক মিল বিভাগ দুটি আড়াল করা থাকলে সেগুলি বড় করে দেখুন সেখানে স্ট্রাকচার্ড ডেটা সংক্রান্ত কোনও সমস্যা আছে কিনা।
কোন কোন পৃষ্ঠা এবং কোন ফলাফলের ধরনগুলি প্রভাবিত হয়েছে তা নির্ধারণ করুন।
আংশিক মিলের ক্ষেত্রে (এমন অ্যাকশন যা সাইটে কোনও অংশে প্রযোজ্য) নীতি লঙ্ঘনকারী পৃষ্ঠায় কিছু নমুনা ইউআরএল দেখতে পারেন।
যে সমস্যা সম্পূর্ণ সাইটে প্রভাব ফেলে তার ক্ষেত্রে আপনি নমুনা ইউআরএল দেখতে পাবেন না, তাই সমস্যাটি আপনাকে নিজেকে খুঁজে নিতে হবে। টেমপ্লেটে সম্প্রতি যে পরিবর্তনগুলি করেছেন, সেগুলির কারণে সমস্যা হয়ে থাকতে পারে কিনা দেখে নিন।
সবকটি নির্দেশিকা পড়ুন (খুব ভাল করে!): ম্যানুয়াল অ্যাকশনের জন্য প্রভাবিত প্রত্যেকটি বিশিষ্ট ফলাফলের ধরনের উপরে প্রযোজ্য নির্দেশিকা পড়ে দেখুন কোনটি আপনি লঙ্ঘন করেছেন:
সব ধরনের ফলাফলের জন্য সাধারণ টেকনিক্যাল নির্দেশিকা
সব ধরনের ফলাফলের জন্য কোয়ালিটি সংক্রান্ত সাধারণ নির্দেশিকা
আপনার ব্যবহৃত বিশিষ্ট ফলাফলের জন্য নির্দেশিকা (যেমন, ইভেন্ট, রিভিউ, বা কর্মখালি সংবাদ)
পরামর্শ: নিচে উল্লেখ করা স্ট্রাকচার্ড ডেটা সংক্রান্ত সাধারণ সমস্যা দেখুন।
স্প্যামি কন্টেন্ট বা স্প্যামি মার্ক-আপের কারণে সমস্যাটি হয়ে থাকতে পারে। যাই হোক, কোডের সিন্ট্যাক্সে কোনও সমস্যা নেই, তাই মার্ক-আপ যাচাইকারী টুলে এই সমস্যাগুলি শনাক্ত করা যাবে না।
সমস্যার সমাধান করে পৃষ্ঠাটি আবার প্রকাশ করুন।
প্রত্যেকটি ম্যানুয়াল অ্যাকশনের জন্য ম্যানুয়াল অ্যাকশন পৃষ্ঠায় গিয়ে আবার বিবেচনার জন্য অনুরোধ জমা দিন। আপনি যদি মনে করেন সমস্যার সমাধান হয়নি, তাহলে আবার বিবেচনার জন্য অনুরোধ জমা দেবেন না; সমস্যাযুক্ত কন্টেন্টের জন্য একাধিক আবেদন করলে পৃষ্ঠার পর্যালোচনায় বেশি সময় লাগতে পারে।
অনুরোধের পরে ফলাফলের জন্য অপেক্ষা করুন, এতে বেশ কয়েক দিন (৩ দিনের বেশি) সময় লাগতে পারে। সমস্যাটির সমাধান হয়ে গেলে আপনাকে জানানো হবে, বা জানিয়ে দেওয়া হবে যে সমস্যাটি এখনও রয়ে গেছে।
স্ট্রাকচার্ড ডেটা সংক্রান্ত সাধারণ সমস্যা
স্ট্রাকচার্ড ডেটার বিরুদ্ধে ম্যানুয়াল অ্যাকশনের সাধারণ কিছু কারণ এখানে উল্লেখ করা হল।
যে ধরনগুলি প্রভাবিত হতে পারে
ব্যবহারকারী যে টেক্সট দেখতে পান, তাতে স্ট্রাকচার্ড ডেটায় দেওয়া তথ্য উল্লেখ করে নেই। যেমন, রিভিউয়ের স্টার রেটিং স্ট্রাকচার্ড ডেটায় আছে কিন্তু আসল পৃষ্ঠায় নেই। ফলে, শুধুমাত্র সার্চের ফলাফলেই স্টার রেটিং দেখতে পাওয়া যাবে, কিন্তু পৃষ্ঠাতে দেখা যাবে না। প্রোডাক্ট বা রিভিউয়ের ক্ষেত্রে এটি প্রায়ই দেখা যায়।
প্রাসঙ্গিক নির্দেশিকা:
যে কন্টেন্টগুলি মার্ক-আপ করা আছে তা ব্যবহারকারীর কাছে লুকানো আছে।
কোনও কন্টেন্ট যদি ব্যবহারকারী দেখতে না পান তাহলে তা লুকিয়ে মার্ক-আপ ব্যবহার করা যাবে না, কারণ ব্যবহারকারী তাতে বিভ্রান্ত বা প্রতারিত হতে পারেন। যেমন, JSON-LD মার্ক-আপে যদি কোনও পারফর্মারের বিবরণ দেওয়া থাকে তাহলে HTML-এর মূল অংশেও তার বিষয়ে তথ্য থাকতে হবে।
আপনি যে রিভিউ এবং রেটিং চিহ্নিত করেছেন সেটি যেন মার্ক-আপ করা পৃষ্ঠায় ব্যবহাকারীদের জন্য উপলভ্য থাকে, তা ভাল করে দেখে নিন।
ইভেন্ট সংক্রান্ত মার্ক-আপ ব্যবহার করা হয়েছে কিন্তু পৃষ্ঠাতে কোনও ইভেন্ট সংক্রান্ত কন্টেন্ট দেখা যাচ্ছে না।
মার্ক-আপে যে টেক্সট বা বিবরণ দেখা যাচ্ছে তার মূল লক্ষ্য ইভেন্টের প্রচার/বিক্রি, বিবরণ দেওয়া নয়।
যেগুলি ইভেন্ট নয় সেগুলিকে ইভেন্ট হিসেবে চিহ্নিত করবেন না: ইভেন্ট নয়, এমন প্রোডাক্ট বা পরিষেবা, যেমন "ট্রিপ প্যাকেজ: সান দিয়েগো/এলএ, ৭ রাত"-কে ইভেন্ট হিসেবে প্রচার করবেন না।
অল্প সময়কালে প্রযোজ্য ছাড় বা কেনাকাটার সুযোগের তথ্য দেবেন না, যেমন: "কনসার্ট — এখনই টিকিট কাটুন" বা "কনসার্ট - শনিবার পর্যন্ত ৫০% ছাড়"।
চাকরি সংক্রান্ত মার্ক-আপ ব্যবহার করা হয়েছে কিন্তু পৃষ্ঠাতে চাকরি সংক্রান্ত কোনও কন্টেন্ট নেই
চাকরির জন্য আবেদন করার কোনও ব্যবস্থা নেই
ব্যবহারকারীরা চাকরির যে বিবরণ দেখতে পান তার সঙ্গে চাকরি সংক্রান্ত মার্ক-আপের মিল নেই
আবেদনের জন্য পেমেন্ট করতে হবে এমন চাকরি অথবা চাকরিটি বিশ্বাসযোগ্য বলে মনে হচ্ছে না
চাকরি সংক্রান্ত ডকুমেন্টশনটি বিভ্রান্তিকর
কর্মখালি সংবাদ সংক্রান্ত নির্দেশিকা
তালিকাভুক্ত আইটেম
আইটেমের প্রপার্টি অ্যাসাইন করার সময় তালিকাভুক্ত একাধিক আইটেমকে (যে কোনও ধরনের) একটি আইটেম হিসেবে ধরবেন না। যেমন, তালিকাভুক্ত একাধিক আইটেমের জন্য একটি রিভিউ রেটিং বা একটি লোকেশন নির্ধারিত করে দেবেন না; তালিকার প্রত্যেকটি আইটেমের জন্য আলাদা আলাদা অ্যাট্রিবিউট ব্যবহার করুন। "লাদাখের হোটেল", "গ্রীষ্মকালের পোশাক" বা "কেকের রেসিপি" ধরনের তালিকাগুলিকে একটি আইটেম হিসেবে ধরে নেবেন না।
আমাদের নির্দেশিকা অনুযায়ী, পৃষ্ঠায় উল্লেখ করা সমস্ত বিভাগের এন্টিটির মধ্যে থেকে শুধুমাত্র একটিকে মার্ক-আপ করা যায় না।
আইটেমের বিভাগ বা তালিকার পরবির্তে নির্দিষ্ট আইটেমের রিভিউ এবং/অথবা রেটিং সংক্রান্ত তথ্য দিন। যেমন, "লাদাখের হোটেল", "গ্রীষ্মকালের পোশাক" বা "কেকের রেসিপি" কোনও নির্দিষ্ট আইটেম নয়।
প্রোডাক্টের কোনও বিভাগ অথবা তালিকার পরিবর্তে নির্দিষ্ট প্রোডাক্টের মার্ক-আপ ব্যবহার করুন। যেমন, "আমাদের দোকানের জুতো" কোনও নির্দিষ্ট প্রোডাক্ট নয়।
রেসিপির কোনও বিভাগ বা তালিকার পরিবর্তে একটিমাত্র নির্দিষ্ট রেসিপির জন্য রেসিপি প্রপার্টি মার্ক-আপ ব্যবহার করুন। যেমন, "অ্যাপেল পাইয়ের ১০টি রেসিপি" কোনও একটি রেসিপি নয়।
প্রোডাক্টের নাম অবশ্যই ১) প্রোডাক্টের নিজের নাম হতে হবে, সেটির নির্মাতা বা সেটি যে কোম্পানি বিক্রি করছে তার নাম নয় এবং ২) সেটিকে একটি আসল প্রোডাক্টের নাম হতে হবে, তার কোনও বিবরণ নয়। অব্যবহারযোগ্য কিছু প্রোডাক্টের নাম: "Android ফোন", "Nexus ফোন" বা "সব থেকে বেশি বিক্রি হওয়া Nexus ফোন"। ব্যবহারযোগ্য প্রোডাক্টের নাম: "Nexus 5X"
প্রোডাক্ট, রিভিউ
কোনও ক্রেতা বা স্বতন্ত্র অবেতনভুক্ত পর্যালোচকের পরিবর্তে প্রোডাক্ট অথবা পরিষেবা প্রদানকারী সাইট বা ব্যক্তির লেখা রিভিউ।
ব্যবসা অথবা কন্টেন্ট প্রদানকারীর তরফ থেকে স্নিপেট লেখা যাবে না, যদি না কোনও অবেতনভুক্ত, স্বতন্ত্র ব্যক্তি যথাযথ এডিটোরিয়াল রিভিউ দেন।
পৃষ্ঠায় রিভিউ দেখানো আছে কিন্তু পাঠকের রিভিউ জমা দেওয়ার ব্যবস্থা নেই। ব্যতিক্রম: পৃষ্ঠায় নতুন রিভিউ জমা দেওয়ার ব্যবস্থা না থাকলেও একটিমাত্র রিভিউ দেখানো যেতে পারে যদি সেটি কে লিখেছেন তা পরিষ্কার বলা থাকে (এবং সেই পর্যালোচক প্রোডাক্টটির নির্মাতা না হন)। যেমন, কোনও আর্ট ডিলার মোনালিসার পেইন্টিং বিক্রির জন্য তার ওয়েবসাইটে রিভিউ দিতে পারেন, তবে লিওনার্দো দ্য ভি়ঞ্চি নিজের ওয়েবসাইটে মোনালিসার রিভিউ দিতে পারবেন না (যদি তিনি অন্যান্য ব্যবহারকারীদের রিভিউ জমা দেওয়ার ব্যবস্থা রাখেন, তাহলেও)।
পৃষ্ঠা অথবা তালিকার সমস্ত আইটেমের গড় রেটিং অনুযায়ী রিভিউ রেটিং অ্যাসাইন করা হয়, কোনও নির্দিষ্ট আইটেমের রেটিং অনুযায়ী নয়। তাই একটি নির্দিষ্ট আইটেম লক্ষ্য করে রিভিউ রেটিং দিতে হবে।
আইটেমের বিভাগ বা তালিকার পরিবর্তে নির্দিষ্ট আইটেমের জন্য রিভিউ এবং/অথবা রেটিংয়ের তথ্য দিন। যেমন, "লাদাখের হোটেল", "গ্রীষ্মকালের পোশাক" বা "কেকের রেসিপি" কোনও নির্দিষ্ট আইটেম নয়। এছাড়া, একই পৃষ্ঠায় একাধিক এন্টিটির উপরে প্রযোজ্য স্ট্রাকচার্ড ডেটা সংক্রান্ত নির্দেশিকা দেখুন।
পৃষ্ঠায় রেসিপি সংক্রান্ত মার্ক-আপ আছে কিন্তু রেসিপির বিষয়ে কোনও তথ্য নেই।
রেসিপি সংক্রান্ত নির্দেশিকা।